ZAPISNIK
12. (dvanaeste) sjednice Vijeća Mjesnog odbora Sopot,
održane 16. svibnja 2022.

Sjednica se održava u prostoru mjesne samouprave u Sopotu, Ulica Viktora Kovačića 5, s početkom u 19:00 sati.
Nazočni članovi Vijeća: Ramona Antić, Robert Brukec, Mladen Devčić, Milivoj Đilas, Iver Gredelj-Kovačić, Danijel Ljuboja, Štefica Muhvić, Branka Rimac, Miroslav Tovarloža
Predsjednik Vijeća konstatira da je nazočno 9 članova od ukupno 9 članova Vijeća, što znači da Vijeće može pravovaljano odlučivati, te otvara nastavak sjednice.

USVAJANJE ZAPISNIKA
Vijeće Mjesnog odbora Sopot jednoglasno je usvojilo zapisnik s 11. (jedanaeste) sjednice.
Izbacuje se točka 2. Nadopuna PKA 22/23/24/25 – zaključak, donosi se, te se na njeno mjesto dodaje točka Prijedlog prioriteta komunalnih aktivnosti za 2023. – zaključak, donosi se. Također se dodaju točke 4. Stanje pothodnika Sopot - Središće – zaključak, donosi se, 5. Označavanje metalnog rubnika u pothodniku Sopot - Središće – zaključak, donosi se i 6. Požurnica za rupe u asfaltu u ulici Viktora Kovačića 14 – zaključak, donosi se
Vijeće bez rasprave i jednoglasno, utvrđuje dopunjeni

DNEVNI RED
1. Prijedlozi dodatnog ozelenjavanja unutar Sopota – zaključak, donosi se
2. Prijedlog prioriteta komunalnih aktivnosti za 2023. – zaključak, donosi se
3. Tribina o energetskim zadrugama – zaključak, donosi se
4. Stanje pothodnika Sopot - Središće – zaključak, donosi se
5. Označavanje metalnog rubnika u pothodniku Sopot - Središće – zaključak, donosi se
6. Požurnica za sanaciju rupe u asfaltu u Ulici Viktora Kovačića kod kbr. 14 
– zaključak, donosi se
7. Pitanja, prijedlozi i obavijesti

Ad. 1. Prijedlozi dodatnog ozelenjavanja unutar Sopota
Vijeće jednoglasno (9 “za”) donosi

ZAKLJUČAK
o dodatnom ozeljenjavanju unutar Sopota
1. Vijeće Mjesnog odbora Sopot raspravljalo je o prijedlogu dodatnog ozelenjavanja unutar Sopota.

2. Vijeće Mjesnog odbora Sopot predlaže sljedeće lokacije za dodatno ozelenjavanje:

· duž Turinine ulice, istočna strana nogostupa
· zelena površina između crkve Tijela Kristova, Zemljakove ulice, Ehrlichove ulice i Islandske ulice
· šetnica uz Aveniju Većeslava Holjevca, istočna strana, izmedu staze i ograde GŠC-a
· ugao Turinine i Pičmanove, preko puta Tisak kioska

3. Ovaj zaključak dostavlja se Gradskoj četvrti Novi Zagreb-istok i Zagrebačkom Holdingu Podružnici Zrinjevac.

Ad. 2. Prijedlog prioriteta komunalnih aktivnosti za 2023.
Mladen Devčić, u dogovoru s predsjednicom radnog tijela za komunalne aktivnosti VGČ-a Novi Zagreb-istok i Zrinjevcom, obaviještava ostale vijećnike da u budućnosti projektna dokumentacija neće biti potrebna za obnovu postojećih staza. Također izvještava o stanju staze na Krugu, koja je trenutnim radovima proširena sa 120 na 160 cm. Vijeće jednoglasno (9 “za”) donosi

ZAKLJUČAK
o prijedlogu prioriteta komunalnih aktivnosti za 2023.
1. Vijeće Mjesnog odbora Sopot raspravljalo je o prijedlogu prioriteta komunalnih aktivnosti za 2023.

2. Vijeće Mjesnog odbora Sopot donosi prijedlog prioriteta komunalnih aktivnosti za 2023.  godinu:
	[bookmark: _Hlk104394322]2023.

	Ulica Viktora Kovačića 20-26
	Rekonstrukcija dječjeg parka u skladu s projektnom dokumentacijom

	Blok Milovana Kovačevića – Ede Šenoa
	Pješačke staze

	Milovana Kovačevića 1-9
	Rekonstrukcija dječjeg parka u skladu s projektnom dokumentacijom

	Ulica Viktora Kovačića 18C, dječji vrtić Sopot
	Staza uz zapadnu ogradu

	Ulica Viktora Kovačića 18C, dječji vrtić Sopot do Pičmanove k.b.16.
	Staza uz južnu ogradu

	Viktora Kovačića 18, 18a, 18b
	Nogostup ispred zgrade, te sjeverno u nastavku do raskrižja

	Viktora Kovačića 24-26
	Nogostup

	Središnje igralište “Betonica”
	Opločenje klupa

	Ehrlichova ulica do Ede Šena 2
	Južni nogostup



3. Ovaj zaključak dostavlja se Gradskoj četvrti Novi Zagreb-istok.

Ad. 3. Tribina o energetskim zadrugama
Nakon uspješno održane tribine o energetskoj obnovi, Vijeće jednoglasno (9 “za”) donosi

ZAKLJUČAK
o tribini o energetskim zadrugama
1. Vijeće Mjesnog odbora Sopot raspravljalo je o održavanju tribine o energetskim zadrugama.
2. Vijeće Mjesnog odbora Sopot organizira tribinu o energetskim zadrugama u drugoj polovici 6. mjeseca, u prostorijama GŠC-a.
3. Ovaj zaključak dostavlja se Gradskoj četvrti Novi Zagreb-istok.

Ad. 4. Stanje pothodnika Sopot – Središće
S obzirom da pothodnik Sopot – Središće jedini nije obnovljen, te predstavlja opasnost za korisnike, Vijeće jednoglasno (9 “za”) donosi

ZAKLJUČAK
o stanju pothodnika Sopot – Središće
1. Vijeće Mjesnog odbora Sopot raspravljalo je o stanju pothodnika Sopot – Središće na raskrižju Ulice Viktora Kovačića, Avenije Dubrovnik i Stonske ulice.
2. Vijeće Mjesnog odbora Sopot moli informaciju o stanju i previđenom terminu obnove pothodnika Sopot – Središće.
3. Ovaj zaključak dostavlja se Gradskoj četvrti Novi Zagreb-istok i Gradskom uredu za obnovu, izgradnju, prostorno uređenje, graditeljstvo, komunalne poslove i promet.

Ad. 5. Označavanje metalnog rubnika u pothodniku Sopot – Središće
Zbog loše vidljivosti metalnog rubnika, na prijedlog građana, Vijeće jednoglasno (9 “za”) donosi

ZAKLJUČAK
o označavanju metalnog rubnika u pothodniku Sopot – Središće
1. Vijeće Mjesnog odbora Sopot raspravljalo je o označavanju metalnog rubnika u pothodniku Sopot – Središće na raskrižju Ulice Viktora Kovačića, Avenije Dubrovnik i Stonske ulice.
2. Vijeće Mjesnog odbora Sopot predlaže označavanje metalnog rubnika u pothodniku Sopot – Središće kako bi bio vidljiviji.
3. Ovaj zaključak dostavlja se Gradskoj četvrti Novi Zagreb-istok i Gradskom uredu za obnovu, izgradnju, prostorno uređenje, graditeljstvo, komunalne poslove i promet.


Ad. 6. Požurnica za sanaciju rupe u asfaltu u Ulici Viktora Kovačića kod kbr. 14
Vijeće jednoglasno (9 “za”) donosi

ZAKLJUČAK
o požurnici za sanaciju rupe u asfaltu u Ulici Viktora Kovačića kod kbr. 14
1. [bookmark: _Hlk104318776]Vijeće Mjesnog odbora Sopot raspravljalo je o sanaciji rupe u asfaltu u Ulici Viktora Kovačića kod kućnog broja 14.

2. Vijeće Mjesnog odbora Sopot traži požurnicu za sanaciju rupe u asfaltu u Ulici Viktora Kovačića kod kućnog broja 14.

3. Ovaj zaključak dostavlja se Gradskoj četvrti Novi Zagreb-istok i Zagrebačkom Holdingu Podružnici Zagrebačke ceste.
[bookmark: _GoBack]




Ad. 7. Pitanja, prijedlozi i obavijesti
Miroslav Tovarloža ističe zahtjev građana da se raspored dežurstva i kontakt/mail postavi na oglasnu ploču mjesnog odbora.
Predsjednik zaključuje sjednicu u 20:10 sati.
Zapisnik napisala: Ramona Antić

Zagreb, 16. svibnja 2022.

KLASA: 024-08/22-003/948
URBROJ: 251-13-11-9-22-2
Predsjednik
Vijeća Mjesnog odbora
Sopot
Danijel Ljuboja




